Paġna Il-Kummissjoni Ewropea tixtieq tinforma lill-ilmentaturi kkonċernati li l-proċedura ta' ksur 2013/4108, dwar l-aċċess għall-professjoni ta' disinjatur tekniku ("delineante") fi Spanja, intemmet fl-10 ta' Lulju 2014. Skont l-Artikolu 4 tad-Deċiżjoni, il-grupp tal-esperti għandu jkun fih 20 membru. Sitt membri jintgħażlu skont il-kapaċità personali tagħhom u jaġixxu b'mod indipendenti u fl-interess pubbliku. Il-membri l-oħra jistgħu jinħatru biex jirrappreżentaw interess komuni li jkun rilevanti fil-qasam tal-akkwist pubbliku jew biex jirrappreżentaw l-organizzazzjonijiet f'sens wiesa'. Fis-6 ta' Lulju 2012, id-Direttur Ġenerali tad-DĠ Suq Intern u Servizzi ħatar 20 membru tal-grupp b'mandat ta' tliet snin li jista' jiġġedded. Wara d-deċiżjoni tad-Direttur Ġenerali tad-DĠ MARKT li jissostitwixxu membru wieħed tal-grupp, id-dipartimenti tal-Kummissjoni qed jagħmlu sejħa għall-applikazzjonijiet bit-tir li jintgħażel membru ġdid tal-grupp biex jirrappreżenta interess komuni li jkun rilevanti fil-qasam tal-akkwist pubbliku jew li jirrappreżenta l-organizzazzjonijiet fis-sens wiesa', skont l-Artikolu 4 tad-Deċiżjoni. Il-Kummissjoni qed tfittex espert b'esperjenza diretta fl-għoti ta' kuntratti pubbliċi, jew minħabba l-pożizzjoni tiegħu fil-katina tal-provvista, min-naħa tal-għoti, jew minħabba li jkollu kuntatti regolari jew esperjenza fil-qasam tal-akkwist. Hu/hi j/tista' j/tkun espert mid-dinja kummerċjali, inklużi l-SMEs, l-assoċjazzjonijiet tal-awtoritajiet kontraenti, il-qasam akkademiku, avukat, ekonomist, espert tal-statistika jew oħrajn. Fil-każijiet kollha, il-Kummissjoni tqis il-kriterji li ġejjin meta tivvaluta l-applikazzjonijiet: il-kompetenza u l-esperjenza ppruvati, inkluż fil-livell Ewropew u/jew internazzjonali, f'oqsma relevanti għall-akkwist pubbliku, speċjalment: l-esperjenza prattika fl-applikazzjoni ta' proċeduri tal-akkwist pubbliku, il-ħolqien u l-konċessjonijiet ta' Sħubijiet Pubbliċi Privati (PPP) u Sħubijiet Pubbliċi Privati Istituzzjonalizzati (IPPP) fit-tul u kumplessi ħafna, il-kooperazzjonijiet/relazzjonijiet pubbliċi-pubbliċi bejn muniċipalitajiet, l-entitajiet pubbliċi u l-korpi rregolati bil-liġi pubblika, il-parteċipazzjoni tal-SMEs fl-offerti pubbliċi, l-aspetti ambjentali u soċjali tal-akkwist pubbliku, l-akkwist elettroniku, partikolarment fil-fażi ta' qabel l-għoti, l-analiżi ekonomika tas-swieq tal-akkwist pubbliku, ir-relazzjonijiet bejn l-akkwist pubbliku u l-kompetizzjoni/l-għajnuna mill-Istat, id-dimensjoni internazzjonali tal-akkwist pubbliku, l-innovazzjoni u l-akkwist pubbliku, l-akkwist fil-qasam tad-difiża u sensittiv għas-sigurtà, u aktar ġeneralment: il-leġiżlazzjoni dwar l-akkwist nazzjonali, Ewropew u internazzjonali; Il-membri tal-grupp ta' esperti jridu jkunu persuni ta' nazzjonalità ta' Stat Membru tal-Unjoni Ewropea jew minn pajjiż li se jissieħeb jew minn Żona Ekonomika Ewropea. L-applikazzjonijiet iffirmati jridu jintbagħtu sal-11 ta' Awwissu 2014 l-aktar tard. Id-data meta jintbagħtu tiġi stabbilita kif ġej: Jekk l-applikazzjonijiet jintbagħtu bil-posta elettronika, id-data tal-ittra elettronika tkun id-data ta' meta ntbagħtet. L-applikazzjonijiet bil-posta elettronika jridu jintbagħtu lil Markt-c2@ec.europa.eu bis-suġġett "Application for stakeholder expert group on PP" (applikazzjoni għall-grupp ta' esperti tal-partijiet interessati dwar l-akkwist pubbliku). Jekk l-applikazzjonijiet jintbagħtu bil-posta, il-marka postali titqies bħala d-data ta' meta ntbagħtet. L-indirizz postali għall-applikazzjonijiet huwa European Commission, DG Internal Market and Services, Rue Spa 2, Office 05/053, 1049 Brussels, Belgium. Suġġett: "Application for stakeholder expert group on PP". Jekk l-applikazzjonijiet jitwasslu bl-idejn fl-indirizz indikat hawn fuq, id-data fuq l-irċevuta li tingħata mat-twassil titqies bħala d-data li ntbagħtu fiha. L-applikanti kollha jridu jissottomettu kurrikulu li jindika l-isfond edukattiv tagħhom, l-esperjenza professjonali u l-għarfien tal-lingwi (attiv u passiv). Għandha tingħata wkoll l-informazzjoni li ġejja: l-awtorità/l-organizzazzjoni li għaliha l-applikant kien(et) jaħdem/taħdem u t-tul ta' żmien hu/hi ħadem/ħadmet hemm. il-proġetti speċifiċi jew il-kompiti li kien/kienet involut(a) fihom u li huma ta' rilevanza speċjali fil-qasam tal-akkwist, kull xogħol li hu/hi ppubblika(t) fil-qasam tal-akkwist, kull esperjenza li hu/hi għandu/ha fil-livell tal-UE u internazzjonali, u kull interess li hu/hi għandu/ha, li jista' jippreġudika l-indipendenza tiegħu jew tagħha. Id-dipartimenti tal-Kummissjoni jirriżervaw id-dritt tagħhom li jitolbu għal kull dokument ta' sostenn fi stadju aktar tard, u li jissostitwixxu kwalunkwe membru li jkun ipprovda dikjarazzjonijiet mhux preċiżi jew foloz fir-rigward tal-informazzjoni ta' hawn fuq. Skont l-Artikolu 4 tad-Deċiżjoni, il-membri kollha tal-grupp għandhom jipparteċipaw attivament fil-laqgħat u fil-preparazzjoni u s-segwitu tagħhom, kif ikun meħtieġ. Il-laqgħat tal-grupp huma mistennija li jseħħu mill-inqas darbtejn fis-sena. Il-Kummissjoni trodd lura l-ispejjeż tal-ivvjaġġar u tas-sussistenza mġarrba mill-parteċipanti fil-ħidma tagħhom strettament marbuta mal-attivitajiet tal-grupp skont id-dispożizzjonijiet fis-seħħ fil-Kummissjoni, fi ħdan il-limiti tal-baġit disponibbli. Il-membri ma jirċevux rimunerazzjoni għall-attivitajiet tagħhom fil-grupp. Għal kull informazzjoni oħra, ikkuntattja lil Marta Micietova, Csilla Szalai jew Irena — Alis Riviere-Osipov. Bil-għan li jkun stabbilit netwerk Ewropew għall-VET – ReferNet, din is-sejħa għandha l-iskop li tagħżel applikant wieħed mill-Greċja u mir-Rumanija, rispettivament (ara punt 3 hawn taħt, fil-kriterji ta' eliġibbiltà), u li ma' dan l-applikant Cedefop ser jikkonkludi ftehim qafas ta' sħubija għal tnax-il xahar; u ma' kull applikant magħżul tiġi miftehma għotja speċifika għal pjan ta' ħidma ta' tnax-il xahar li jrid isir fl-2015. Stabbilit fl-1975 u bbażat fil-Greċja sa mill-1995, iċ-Ċentru Ewropew għall-Iżvilupp ta' Taħriġ Vokazzjonali (Cedefop) huwa aġenzija tal-Unjoni Ewropea (UE). Rikonoxxut bħala sors awtorevoli ta' informazzjoni u kompetenza dwar il-VET, il-ħiliet u l-kompetenzi, il-missjoni tiegħu huwa li jappoġġa l-iżvilupp ta' politika Ewropea dwar l-edukazzjoni u t-taħriġ vokazzjonali (VET) u li jikkontribwixxi għall-implimentazzjoni tagħha. ReferNet huwa n-netwerk Ewropew ta' Cedefop għall-VET. Il-missjoni ddedikata għal ReferNet hija li dan jappoġġa lil Cedefop billi jirrapporta dwar sistemi nazzjonali tal-VET u dwar żviluppi ta' politika u billi jgħolli l-viżibbiltà tal-VET u tal-prodotti ta' Cedefop. Huwa jinkludi 28 membru magħrufin bħala l-imsieħba nazzjonali ta' ReferNet minn xi Stat Membru tal-UE, mill-Islanda u min-Norveġja. L-imsieħba nazzjonali ta' ReferNet huma l-istituzzjonijiet ewlenin involuti fil-VET fil-pajjiż li jirrappreżentaw. Il-ftehimiet qafas ta' sħubija jiġu implimentati permezz ta' ftehimiet speċifiċi ta' għotja. Għaldaqstant, l-applikanti mhux biss għandhom jissottomettu proposta għal sħubija qafas ta' tnax-il xahar (li, jekk tintagħżel, twassal għall-firma tal-Ftehim Qafas ta' Sħubija għas-sena 2015) iżda wkoll l-applikazzjoni tal-għotja għall-azzjoni tal-2015(li tista' twassal għall-firma tal-Ftehim Speċifiku ta' Għotja għal tnax-il xahar fis-sena 2015). L-applikant irid juri l-kapaċità li jwettaq l-attivitajiet mistennija matul il-perjodu ta' tnax-il xahar u jassigura kofinanzjament xieraq tal-implimentazzjoni tal-pjan ta' ħidma. Il-baġit stmat li huwa disponibbli għat-tul tal-erba' snin tal-ftehimiet qafas ta' sħubija jammonta għal EUR 4 000 000, jiddependi mid-deċiżjonijiet annwali tal-Awtorità Baġitarja. Il-baġit totali disponibbli għall-pjan ta' ħidma annwali tal-2015 (dewmien tal-proġett: 12-il xahar) huwa ta' EUR 980 000 għat-28 Stat Membru, l-Islanda u n-Norveġja. L-għotja tvarja skont il-popolazzjoni tal-pajjiż u tingħata għat-twettiq ta' pjan ta' ħidma annwali. Il-baġit totali disponibbli għall-pjan ta' ħidma tal-2015 sejjer jitqassam fuq bażi ta' tliet gruppi ta' pajjiżi skont il-popolazzjoni tal-pajjiż: L-għotja tal-Unjoni hija kontribuzzjoni finanzjarja għall-ispejjeż tal-benefiċjarju (u/jew tal-ko-benefiċjarji) li jridu jiġu ssupplimentati bil-kontribuzzjoni finanzjarja tagħhom stess u/jew kontribuzzjonijiet lokali, reġjonali, nazzjonali u/jew privati. Il-kontribuzzjoni totali tal-Unjoni ma għandhiex taqbeż 70 % tal-ispejjeż eliġibbli. Cedefop jirriserva d-dritt li ma jagħtix il-baġit totali disponibbli. Biex ikunu eliġibbli, l-applikanti jridu jissodifaw ir-rekwiżiti li ġejjin: ikunu organizzazzjoni pubblika jew privata, bi status legali u b'personalità ġuridika (persuni fiżiċi, jiġifieri individwi, ma humiex eliġibbli). ikunu stabbiliti f'wieħed mill-pajjiżi li ġejjin: il-Greċja, ir-Rumanija. Aktar informazzjoni ddettaljata fuq l-ispeċifikazzjonijiet tas-sejħiet għall-proposti, il-formola tal-applikazzjoni u l-annessi tagħha se jkunu disponibbli fuq is-sit tas-Cedefop mit-18 ta' Lulju 2014 'il quddiem f'dan l-indirizz: L-applikazzjonijiet għandhom ikunu konformi mar-rekwiżiti stabbiliti fit-test sħiħ tas-sejħa u għandhom jiġu sottomessi fuq il-formoli uffiċjali pprovduti. L-evalwazzjoni tal-proposti sejra tkun ibbażata fuq il-prinċipji ta' trasparenza u ta' trattament ugwali. L-applikazzjonijiet kollha sottomessi sejrin jiġu evalwati minn kumitat ta' esperti fuq il-kriterji tal-eliġibbilità, tal-esklużjoni, tal-għażla u tal-għoti stabbiliti fil-verżjoni tat-test komplet tas-sejħa.
Extracted from C_234_2014.html